Document ID: 31996D0624

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Οκτωβρίου 1996 για τροποποίηση της απόφασης 74/542//ΕΟΚ του Συμβουλίου με την οποία καταρτίζεται πίνακας των τρίτων χωρών από τις οποίες τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας (Κείμενο που παρουσιάζει ενδιαφέρον για τον ΕΟΧ) (96/624/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, όσον αφορά τα υγειονομικά προβλήματα και την υγειονομική πολιτική κατά την εισαγωγή ζώων όπως τα βοοειδή, οι χοίροι, οι αίγες και τα πρόβατα, τα νωπά κρέατα ή τα προϊόντα με βάση το κρέας τα οποία προέρχονται από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3,
Εκτιμώντας:
ότι, με την απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 96/605/ΕΚ της Επιτροπής (3), καταρτίστηκε πίνακας των τρίτων χωρών από το έδαφος των οποίων τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας 7
ότι οι αρχές της Αργεντινής και της Ουρουγουάης έδωσαν στην Επιτροπή ικανοποιητικά στοιχεία και δεδομένα ως προς την υγειονομική κατάσταση και τις κτηνιατρικές δομές που είναι επιφορτισμένες με τον έλεγχο των κρεάτων των αγρίων διχήλων ζώων σε κάθε μία από τις αυτές τις χώρες 7
ότι οι αρχές της Τσεχικής Δημοκρατίας έδωσαν στην Επιτροπή ικανοποιητικές πληροφορίες ως προς την υγειονομική κατάσταση και της κτηνιατρικές δομές που είναι επιφορτισμένες με τον έλεγχο της κλασικής πανώλους των χοίρων η οποία πλήττει τους αγριόχοιρους 7
ότι απαιτείται, κατά συνέπεια, να τροποποιηθεί η απόφαση 79/542/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Οκτωβρίου 1996.

Labels: 3
17
5
6